Teater laat kinderharte lag | Netwerk24
Teater laat kinderharte lag
“Neem ’n kind teater toe” is ’n inisiatief én ’n uitnodiging na ’n teaterfees vir kinders in die Sand du Plessis-teater.Een van die produksies op die fees is die poppevertoning Oster.“Die produksie is visueel, sensories en interaktief,” sê Chanmari Erasmus en Schoemé Grobler. Hulle is die stigters van PuppeTrix wat “unieke teater van ’n hoë gehalte aan kinders bied”. Albei is gegradueerde honneursstudente van die departement van drama- en teaterkuns aan die Universiteit van die Vrystaat (UV). Dié geselskap is verlede jaar gekeur om aan die Cape Town Fringe Festival deel te neem en vanjaar sal hulle op die KKNK se Uitkampteater en in Julie op die Vrystaat Kunstefees optree.
Die teaterfees is ter viering van Wêrelddag vir Teater vir Kinders en die Jeug op 20 Maart. Oster is om 14:30 op 16 en 17 Maart in Studio 2 in die Sand du Plessis-sentrum te sien. Kaartjies is R30 vir kinders en R50 vir volwassenes. Bespreek by Pacofs by 051-447-7772 of die kaartjiekantoor by die Sand du Plessis-teater.